Rauno Koski
Vuonna 1960, Jussi Saukkosen ollessa kokoomuksen puheenjohtaja, Koski valittiin kokoomuksen puoluesihteeriksi. Hän toimi tehtävässä vuoteen 1965, jolloin hänen ystävänsä ja lankonsa Juha Rihtniemi, jonka valintaan hän oli ollut vaikuttamassa, valittiin puolueen puheenjohtajaksi. Hänen seuraajansa puoluesihteerinä oli Harri Holkeri. Puolusihteeriaikansa jälkeen Koski työskenteli Yleisradion johtotehtävissä, ensin apulaisjohtajana ja myöhemmin hallintojohtajana. Hän jäi eläkkeelle vuonna 1982.
Suvi Rihtniemi
Rihtniemi toimi Helsingin kaupunginvaltuuston kokoomuslaisena jäsenenä vuodet 1982–2009, kaupunginvaltuuston puheenjohtajana 1995–2000 ja ensimmäisenä varapuheenjohtajana 2001–2004. Helsingin kaupunginhallituksen puheenjohtajana Rihtniemi toimi vuodet 2007–2009.